En tu all d’ar stummoù kozh a zo bet anv anezho uheloc’h e vez dastumet ivez : distagadurioù an anvioù gant brezhonegerien a-vihanik eus ar c’hornad, treuzskrivet diouzh reolennoù an API (Lizherenneg Fonetek Etrebroadel), gant daveennoù an ditourerien ha deiziad an dastumadenn ; an adstummoù en implij a gaver an deiz a hiriv war ar c’hartennoù, er skridoù melestradurel (IGN, INSEE, levr-pellgomz, kartenn ar gumun) pe war ar panelloù ; hag evit echuiñ, ar stummoù brezhonek embannet er skridoù brezhonek a-vremañ (Kazetennoù, lennegezh, kartennoù pe rolloù a bep seurt).